b'\n_START_ARTICLE_\nIvan \xc4\x8cebul\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8dani gimnaziji in bogoslovju v Ljubljani, kjer je bil 3. novembra 1855 tudi posve\xc4\x8den je bil kaplan v Poljanah in Kranju. \xc5\xbde kot semeni\xc5\xa1\xc4\x8dnik se je seznanil s \xc5\xa1kofom Barago, ki ga je vabil v ZDA kamor je od\xc5\xa1el 1859 in takoj za\xc4\x8del delati v raznih misijonskih postajah v Wisconsinu, Michiganu. Obnovil in postavil je ve\xc4\x8d cerkva. Ker so bile \xc5\xa1tevilne misijonske postaje raztresene dale\xc4\x8d vsaka sebi je v izvr\xc5\xa1evanju ma\xc5\xa1ni\xc5\xa1kih dol\xc5\xbenosti postal ob\xc4\x8dudovanja vreden pe\xc5\xa1ec, ki je dostikrat prehodil tudi 60\xe2\x80\x9370 milj na dan. Zaradi bolezni na o\xc4\x8deh, pridobljene po zakajenih indijanskih ko\xc4\x8dah in v ostrih severnih zimah, je 1878 od\xc5\xa1el v Francijo, kjer je postal \xc5\xbeupnik na neki fari v versaillski \xc5\xa1kofiji. Leta 1882 se je vrnil v Michigan in deloval na \xc5\xa1tevilnih misijonskih postajah. Deloval je na \xc5\xa1tevilnih misijonskih postajah: St. Ignace, Calumet, Manistique, Ironwood idr. Obiskal je tudi Egipt. Pokopan je v St. Ignace._NEWLINE_Kakor vsi misijonarji se tudi \xc4\x8cebul ni mogel ustaliti na enem kraju; kjer pa je bil, so ga njegova osebnost in njegove vrline prikupile vsem. Bil je dober glasbenik in govornik; med njegovimi ohranjenimi zapiski so tudi osnutki predavanj, ki jih je imel v nekem pari\xc5\xa1kem klubu. Govoril je angle\xc5\xa1ko, francosko, nem\xc5\xa1ko, ve\xc4\x8d indijanskih nare\xc4\x8dij, petero slovanskih jezikov, arabsko, latinsko in gr\xc5\xa1ko. Pisal je pesmi v angle\xc5\xa1\xc4\x8dini in ve\xc4\x8d drugih jezikih. Bil je tudi mirovni sodnik na eni svojih misijonskih postaj ob Gornjem jezeru (Lake Superior).'